Folketing
2012-04-11

Tak. Jeg vil sådan set gerne fortsætte, hvor min kollega, hr. Kristian Pihl Lorentzen, slap, for hr. Kristian Pihl Lorentzen fokuserede jo ikke på spørgsmålet om, at der er to forligskredse. Jeg ønsker ikke at tale forlig. Jeg forstår, at ministeren har fuld respekt for de forlig, der ligger. Det kender jeg også ministeren godt nok til at vide. Han har været i Folketinget i så mange år, så det har han. Jeg vil spørge ind til de to analyser, der kommer. Der pågår en analyse i dag, som blev igangsat i forbindelse med det store trafikforlig i 2009. Den analyse skulle faktisk se på trængslen og i det hele taget på infrastrukturproblemerne i hele København, i hele hovedstadsområdet. Så kan ministeren oplyse, hvordan den nye trængselskommission med sit kommissorium adskiller sig fra de analyser, der allerede pågår, for jeg går ikke ud fra, at ministeren ønsker dobbeltarbejde?